
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL SIGUTĖS EŽERSKIENĖS PRIĖMIMO Į KRETINGOS RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGAS, LAIMĖJUS KONKURSĄ“

2026 m. spalio     d.
Kretinga

1. Parengto sprendimo projekto tikslas ir uždaviniai.
Tikslas – priimti atrinktą pretendentę Sigutę Ežerskienę į Kretingos rajono savivaldybės kontrolės ir audito tarnybos savivaldybės kontrolieriaus pareigas 5 (penkerių) metų kadencijai ir nustatyti įstaigos vadovei pareiginės algos koeficientą vadovaujantis Valstybės ir savivaldybių institucijų ir įstaigų vertinimo kriterijų įverčių aprašu, patvirtintu Lietuvos Respublikos Vyriausybės 2023 m. lapkričio 8 d. nutarimu Nr. 858 „Dėl valstybės ir savivaldybių institucijų ir įstaigų vertinimo kriterijų įverčių aprašo patvirtinimo“.
1. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės taryba 2026-09-15 vykdė pokalbį su 2026-08-31 įvykusiame centralizuotame konkurse į Kretingos rajono savivaldybės kontrolės ir audito tarnybos savivaldybės kontrolieriaus pareigas atrinkta pretendente Sigute Ežerskiene. Vykdyto pokalbio bei kompleksinio vertinimo rezultatai parodė, kad pretendentė turi tinkamus gebėjimus, reikalingą vadybinio ir profesinio darbo patirtį. Dėl pagrįstos motyvacijos ir pademonstruotų kompetencijų pretendentė Sigutė Ežerskienė atitiko keliamus reikalavimus ir buvo pasirinkta į Kretingos rajono savivaldybės kontrolės ir audito tarnybos savivaldybės kontrolieriaus pareigas.
Lietuvos Respublikos vietos savivaldos įstatymo (toliau – VSĮ) 15 straipsnio 2 dalies 7 punkte nustatyta, kad sprendimų dėl savivaldybės kontrolieriaus priėmimo į pareigas, įstatymų numatyto savivaldybės kontrolieriaus darbo užmokesčio nustatymas yra išimtinė tarybos kompetencija. VSĮ 67 straipsnio 8 dalyje nustatyta, kad savivaldybės kontrolierius į pareigas priimamas konkurso būdu arba šio įstatymo nustatytu atveju be konkurso ir iš jų atleidžiamas Lietuvos Respublikos valstybės tarnybos įstatymo (toliau – VTĮ) nustatyta tvarka.
VTĮ 10 straipsnio 2 dalies 6 punkte nustatyta, kad savivaldybės kontrolierių į pareigas priima savivaldybės taryba. VTĮ 13 straipsnio 1 dalyje nustatyta, kad į įstaigų vadovų pareigas priimama 5 metų kadencijai konkurso būdu. VTĮ 20 straipsnio 1 dalyje reglamentuota valstybės tarnautojo pareiginės algos nustatymo tvarka, 20 straipsnio 3 dalyje nustatyta, kad skelbiant konkursą į įstaigos vadovo pareigas, pareiginė alga ar pareiginės algos koeficientų intervalas nustatomas atitinkamai iš pareigybei šio įstatymo 2 priede nustatyto pareiginės algos koeficiento ar koeficientų intervalo. Valstybės tarnautojo pareigybei nustatytas pareiginės algos koeficientas ar koeficientų intervalas nurodomas skelbime apie konkursą. Kretingos rajono savivaldybės taryba 2026-02-26 sprendimu Nr. T2-79 „Dėl Kretingos rajono savivaldybės kontrolės ir audito tarnybos savivaldybės kontrolieriaus konkurso skelbimo“ nusprendė skelbti konkursą į Kretingos rajono savivaldybės kontrolės ir audito tarnybos savivaldybės kontrolieriaus pareigas ir nustatyti pareiginės algos koeficientą – 2,20.
3. Kokių rezultatų laukiama.
[bookmark: _GoBack]Priėmus šį sprendimą, atsižvelgiant į gautą Specialiųjų tyrimų tarnybos informaciją dėl Sigutės Ežerskienės tinkamumo eiti savivaldybės kontrolieriaus pareigas, biudžetinė įstaiga Kretingos rajono savivaldybės kontrolės ir audito tarnyba turės vadovą – Savivaldybės kontrolierių penkerių metų kadencijai.
4. Lėšų poreikis ir šaltiniai.
Lėšos darbo užmokesčiui bus skiriamos iš Kretingos rajono savivaldybės kontrolės ir audito
tarnybai skirtų asignavimų.
5. Kiti sprendimui priimti reikalingi pagrindimai, skaičiavimai ar paaiškinimai.
Nereikalingi.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktas antikorupciniam vertinimui neteikiamas.
7. Autorius ir autorių grupė.
Bendrojo skyriaus vedėjo pavaduotoja Daiva Šleiniutė.

